CELEX: 42021D1124
Language: el
Date: 2021-07-07 00:00:00
Title: Απόφαση (ΕΕ) 2021/1124 των αντιπροσώπων των κυβερνήσεων των κρατών μελών της 7ης Ιουλίου 2021 για τον διορισμό δύο δικαστών και δύο γενικών εισαγγελέων στο Δικαστήριο

9.7.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 243/45
               
            
         ΑΠΟΦΑΣΗ (ΕΕ) 2021/1124 ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ
         της 7ης Ιουλίου 2021
         για τον διορισμό δύο δικαστών και δύο γενικών εισαγγελέων στο Δικαστήριο
         ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 19,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 253 και 255,
         Εκτιμώντας τα ακόλουθα:
         
                     (1)
                  
                  
                     Η θητεία δεκατεσσάρων δικαστών και έξι γενικών εισαγγελέων του Δικαστηρίου λήγει στις 6 Οκτωβρίου 2021.
                  
               
                     (2)
                  
                  
                     Πρέπει συνεπώς να γίνουν διορισμοί για να καλυφθούν οι θέσεις αυτές για το διάστημα από τις 7 Οκτωβρίου 2021 έως τις 6 Οκτωβρίου 2027.
                  
               
                     (3)
                  
                  
                     Έχει προταθεί η ανανέωση της θητείας της κας Küllike Jürimäe ως δικαστή στο Δικαστήριο.
                  
               
                     (4)
                  
                  
                     Έχει προταθεί η ανανέωση της θητείας του κ. Manuel Campos Sánchez-Bordona ως γενικού εισαγγελέα του Δικαστηρίου.
                  
               
                     (5)
                  
                  
                     Έχει προταθεί η υποψηφιότητα της κας Maria Lourdes Arastey Sahún για πρώτη θητεία στη θέση δικαστή του Δικαστηρίου.
                  
               
                     (6)
                  
                  
                     Έχει προταθεί η υποψηφιότητα της κας Tamara Ćapeta για τη θέση γενικού εισαγγελέα στο Δικαστήριο.
                  
               
                     (7)
                  
                  
                     Η επιτροπή που συστάθηκε δυνάμει του άρθρου 255 της Συνθήκης για τη λειτουργία της Ευρωπαϊκής Ένωσης γνωμοδότησε υπέρ της επάρκειας των εν λόγω υποψηφίων για την άσκηση των καθηκόντων δικαστή και γενικού εισαγγελέα του Δικαστηρίου,
                  
               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Διορίζονται δικαστές του Δικαστηρίου για την περίοδο από τις 7 Οκτωβρίου 2021 έως τις 6 Οκτωβρίου 2027 οι ακόλουθοι:
            
                        —
                     
                     
                        κα Küllike JÜRIMÄE,
                     
                  
                        —
                     
                     
                        κα Maria Lourdes ARASTEY SAHÚN.
                     
                  
         
            Άρθρο 2
            Διορίζονται γενικοί εισαγγελείς του Δικαστηρίου για την περίοδο από τις 7 Οκτωβρίου 2021 έως τις 6 Οκτωβρίου 2027 οι ακόλουθοι:
            
                        —
                     
                     
                        κ. Manuel CAMPOS SÁNCHEZ-BORDONA,
                     
                  
                        —
                     
                     
                        κα Tamara ĆAPETA.
                     
                  
         
            Άρθρο 3
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 7 Ιουλίου 2021.
            
               
                  Ο Πρόεδρος
               
               I.  JARC